Nepalolaenabiller er små (ca. 3,5 millimeter), avlange, rødbrune skyggebiller. Kroppen er dypt og kraftig punktert, og vanligvis dekket av jordpartikler. Hodet er stort og bredt med ganske små fasettøyne, antennene noe utvidet mot spissen men uten en klart avsatt klubbe. Pronotum er nesten sirkelrundt, og dekkvingene er ovale. Kroppen er kledt med korte, litt klubbeformede børster. Beina er korte og kraftige.